burgasdotpro/wikipedia huggingface dataset:
Syndróm krátkeho QT intervalu

Syndróm krátkeho QT intervalu (angl. "Short QT Syndrome, SQTS") je vzácna vrodená srdcová kanalopatia pri ktorej je QT interval abnormálne skrátený, je spájaný so zvýšeným rizikom malingných komorových tachykardií a s fibriláciou predsiení, charakteristickým znakom na EKG je skrátený QT interval spravidla QTc &lt; 340ms. Hlavnou diagnostickou metódou je klasický 12-zvodový EKG záznam podporený abnormálnymi symptómami pacienta (synkopa, fibrilácia predsiení v mladom veku, komorová fibrilácia bez zjavnej štrukturálnej príčiny). Syndróm sa zaraďuje do skupiny autosomálne dominantných dedičných chorôb, kde bývajú postihnuté celé rodiny, veľmi častá je incidencia srdcového zlyhania v rodine.
Diagnóza.
Diagnostika je zložitý proces, presné hodnoty dĺžky krátkeho QT intervalu stále nie sú presne zadefinované (niektorí pacienti so syndrómom krátkeho QT intervalu mali dĺžku korigovaného QTc intervalu aj viac ako 370ms, číže hodnoty normálnej populácie) preto je potrebné spracovať podrobnú anamnézu pacienta), v niektorých prípadoch najmä pri hraničných hodnotách QT intervalu je diagnóza nejasná.
12-zvodové EKG.
prvým článkom diagnostiky je natočenie klasického 12-zvodového EKG, odporúča sa hodnotiť ho pri frekvencii srdca menej ako 80/min keďže vyššie frekvencie môžu pri korigovaní QT intervalu umelo vytvárať dojem normálnej dĺžky. QT interval v zdravom človeku je závislý od frekvencie srdca čím rýchlejšie bije tým kratší Qt interval namerame, ako srdce spomaľuje predlžuje sa aj QT interval, v pacientoch so SQTS ostáva QT interval fixný a nemení sa s frekvenciou.
24-hodinový EKG Holter.
Lekár sleduje odozvu QT intervalu počas 24 hodín pri rôznych frekvenciách srdca, sleduje možný výskyt komorových tachykardií, a sleduje morfológiu T vlny ktorá zvykne byť hrotnatá a úzka.
Genetické testovanie.
V súčasnosti poznáme 6 genetických mutácií ionových kanálikov spôsobujúcich SQTS, genetické testovanie môže odhaliť niektoré nejasné prípady pri hraničných hodnotách.
Bodovanie podľa Golloba.
Dr. Michael Gollob v spolupráci s poprednými kardiológmi na základe doteraz známych prípadov vyvinuli v roku 2011 tabuľku jednoduchého bodovania na diagnostiku.
Symptómy.
Ochorenie často prebieha bez príznakov, prvým symptómom môže byť v 40% až náhla srdcová smrť. Medzi ďalšie príznaky patrí aj synkopa a fibrilácia predsiení, riziko rozvoja príznakov trvá počas celého života s hlavným výskytom medzi narodením a 40. rokom života.
Liečba.
Liečba zahŕňa najmä prevenciu komorových tachykardií pomocou implantovateľného kardioverter-defibrilátora (ICD), v posledných rokoch sa osvedčila účinnosť niektorých antiarytmík (sotalol, chinidín) ktoré účinne predlžujú QT interval.
Prevalencia.
V súčasnosti existuje viac ako 200 dokumentovaných prípadov, možným dôvodom nízkej prevalencie ochorenia je stále nedostatočná znalosť odbornej verejnosti o tomto ochorení. Na Slovensku nebol zaznamenaný zatiaľ žiadny prípad.
Hovgarden

Hovgarden () je zaniknuté stredoveké sídlo a archeologická lokalita na ostrove Adelsö v jazere Mälaren západne od Štokholmu.
Osadu založili Vikingovia v 7. storočí a opustená bola v 10. storočí. Nachádzajú sa tu pozostatky domu obývaného tunajším kráľom (Alsnö hus), mohylový cintorín a runové kamene. V blízkosti ruín sa nachádza románsky kostol, ktorý patrí k najstarším kresťanským objektom vo Švédsku. 
V roku 1993 bol Hovgården spolu so susednou Birkou zapísaný na zoznam svetového dedičstva UNESCO.
Rádiová stanica vo Varbergu

Rádiová stanica vo Varberg je technická stavba v juhozápadnom Švédsku. Nachádza sa pri obci Grimeton, komúna Varberg, kraj Halland.
Zachovalá rádiová stanica, postavená v rokoch 1922 až 1924, bezdrôtovo prenášala informácie pomocou dlhých vĺn z/do Severnej Ameriky (predovšetkým komunikovala so stanicou na Long Island). V 20. až 40. rokoch 20. storočia prenášala telegramy s využitím Morseovej abecedy. Dnes je technickou pamiatkou so zachovalým tzv. Andersonovým alternátorom - predelektronickým rádiovým vysielačom. Prístroje sú stále prevádzkyschopné a raz za rok sa vykonáva ich skúška. V areáli stanice sa nachádza šesť vysielacích veží v rozpone 380 m, každá o výške 127 m.
V roku 2004 bola zapísaná na zoznam svetového dedičstva UNESCO.
Zdobené farmy v Hälsinglande

Zdobené farmy v Hälsinglande je sedem poľnohospodárskych statkov na území historickej provincie Hälsingland. Sú ukážkou tradičnej výstavby z dreva na švédskom vidieku. 
Obytné budovy sú väčšinou dvojpodlažné, viacgeneračné s bohatou vnútornou výzdobou múrov nástenným maľbami a tapetami. Vnútornou i vonkajšou dekoráciou (umelecké stvárnenie vstupných portálov, šambrán okien) dávali majitelia najavo svoje sociálne postavenie a bohatstvo. Okrem obytných budov sa na statkoch nachádzajú stajne, sýpky, sušiarne a ďalšie hospodárske stavby.
Hrobka Askia

Hrobka Askia sa nachádza v meste Gao v Mali. 
Je to hlinená pyramídovitá stavba vysoká 17 m, ktorú dal na postaviť v roku 1495 postaviť vládca Songhajskej ríše Askia Muhammad potom, čo sa vrátil z púte do Mekky a zaviedol islam ako štátne náboženstvo svojej ríše. Komplex okrem samotnej hrobky zahŕňa aj dve budovy mešity (stále v prevádzke), cintorín a oplotené nádvoria. Hrobka je pozostatkom, svedkom moci a bohatstva Sonhajskej ríše, ktorá existovala v 15. a 16. storočí a ktorá kontrolovala obchod v regióne Sahary - predovšetkým so zlatom a soľou. Hlinené stavby v oblasti Sahelu majú dlhú tradíciu (okrem hrobky Askia aj napr. Timbuktu alebo Djenné).
V roku 2004 bola zapísaná na zoznam svetového dedičstva UNESCO, od roku 2012 je aj na zozname svetového dedičstva v ohrození
Aerobraking

Aerobraking, brzdenie trením o atmosféru, je spôsob brzdenia telesa pri lete cez atmosféru, ktorý je využívaný niektorými kozmickými sondami na zníženie rýchlosti a tým na zníženie výšky apsidy. Trenie o atmosféru vedie k spomaľovaniu telesa, čo šetrí palivo, ktoré by sa inak muselo na brzdenie použiť.
Tento spôsob je možné využiť iba u telies, ktoré majú okolo seba atmosféru (napr. Zem, Venuša či Mars). Pri trení vzniká plazma, ktorá sondu zahrieva na určitú teplotu, ktorá ale nemá žiaden vplyv na bezchybné fungovanie sondy. Túto metódu využíva napríklad Mars Reconnaissance Orbiter.
Delta-v

Delta-v (Δv) označuje v astrodynamike zmenu rýchlosti. Táto skalárna hodnota vyjadruje úsilie, ktoré je nutné vyvinúť na vykonanie daného orbitálneho manévru, napríklad prechod na inú obežnú dráhu.
Výpočty.
Výpočet potrebnej delta-v: 
Pri zanedbaní atmosferického trenia a keď bude ťah považovaný za konštantný, bude rovnica zjednodušená:
čo je obyčajný rozdiel rýchlostí.
V prípade rakiet je zanedbané trenie vplyvom atmosféry aj atmosférický tlak, pôsobiaci na plyny vystupujúce z trysky a preto sa pri výpočtoch používajú parametre motora (ťah, I sp) vo vákuu. Potrebná delta-v sa potom počíta podľa Ciolkovského rovnice:
formula_5
Ak výtokovú rýchlosť vyjadríme zo Špecifického impulzu 
Delta-v ( Δv ) teda môžeme zapísať
formula_9
formula_12
Z definície vyplýva, že čím je hodnota delta-v menšia, tým jednoduchšie sa daný manéver vykoná. 
Príklady.
Pre vynesenie nákladu na nízku obežnú dráhu je teoreticky potrebná hodnota delta-v približne 8 km/s. Vzhľadom na prítomnosť atmosféry a tomu, že po časť letu musí raketa prekonávať gravitačné zrýchlenie, je potrebné pridať ďalšie asi 2 km/s. Pre prechod z nízkej na geostacionárnu dráhu je potrebná delta-v 3,8 km/s. V praxi sa však používa prechodová dráha, na ktorú je družica navedená posledným stupňom nosnej rakety a delta-v je tu 2,5 km/s. Družica po dosiahnutí apogea spustí vlastný motor, ktorý ju urýchli o ďalších 1,6 km/s a zrovná tak jej dráhu z eliptickej na kruhovú (pozri Hohmannova prechodová dráha )
Róbert Švec

Mgr. Róbert Švec (* 21. august 1976, Nitra) je slovenský národno-konzervatívny politik, predseda občianskeho združenia Slovenské Hnutie Obrody a zároveň od roku 2019 predseda politickej strany Slovenské Hnutie Obrody. V rokoch 2019 a 2024 kandidoval ako nezávislý kandidát na prezidenta SR.
Životopis.
Švec sa narodil v Nitre, vyštudoval politológiu na Trnavskej univerzite v Trnave.
Politická kariéra.
Róbert Švec sa už niekoľko rokov zapája do spoločenského diania a vyjadruje sa aj k aktuálnym politickým otázkam na Slovensku a vo svete. S kolegami z občianskeho združenia Slovenské Hnutie Obrody sa tiež dlhodobo a pravidelne venuje sociálnym aktivitám (projekt Staráme sa) a ochrane životného prostredia (projekt Nebuď sviňa). Občianske združenie Slovenské Hnutie Obrody vydáva aj noviny Právo Národa, do ktorých Róbert Švec pravidelne prispieva svojimi komentármi a článkami. Svojimi aktivitami podľa vlastných slov nadväzuje na prácu a odkaz Ľudovíta Štúra, ktorého zároveň považuje za najväčšiu osobnosť slovenských dejín.
Mediálnu pozornosť si vyslúžil svojimi výrokmi o optimalizácii obyvateľstva, keď okrem iného hovoril o tom, že „po páde súčasného dekadentného režimu prebehne radikálna optimalizácia v mediálnej oblasti, aby naša mládež nevyrastala pod vplyvom úpadkovej kultúry a bulváru.“ 
Kandidatúry na prezidenta SR.
Koncom mája 2018 Švec oznámil, že sa rozhodol kandidovať ako nezávislý kandidát s podporou jeho SHO vo voľbách prezidenta SR v roku 2019. 28. januára 2019 odovzdal viac než 18 000 podpisov potvrdzujúcich jeho kandidatúru na prezidenta. V prvom kole volieb v marci 2019 získal Švec 6 567 hlasov (0,30 % hlasov, 11. miesto spomedzi kandidátov) a do druhého kola nepostúpil.
Švec 12.februára 2024 podal žalobu na predsedu parlamentu Petra Pellegriniho. Švec bol presvedčený, že predseda parlamentu (a zároveň kandidát na prezidenta) porušil jeho práva keď odmietol Švecovu kandidatúru a zároveň dokument podpísal podpredseda parlamentu, Peter Žiga. Dôvodom odmietnutia kandidatúry bolo nedosiahnutie predpísaného množstva 15 tisíc hlasov. Najvyšší správny súd Švecovej žiadosti vyhovel a umožnil mu kandidovať.
20. marca sa počas diskusie kandidátov na RTVS kandidatúry vzdal v prospech Štefana Harabina, aby „prispel k tomu, aby sa prezidentom stal vlastenecký kandidát“. V prvom kole volieb získal 1 876 (0,08 %) platných hlasov a skončil na poslednom, 11. mieste.
Založenie strany SHO a voľby do NR SR 2020.
Po prezidentských voľbách v máji 2019 založil Švec politickú stranu Slovenské Hnutie Obrody, ktorej sa stal predsedom. V parlamentných voľbách vo februári 2020 kandidoval ako líder kandidátky SHO. Strana však získala len 1 966 hlasov (0,06 % platných hlasov, 20. miesto) a žiaden mandát nezískala.
Kontroverzie.
Švec prechovávu verejnú úctu k pozitívam prezidenta Slovenskej republiky Jozefa Tisa, ktoré podľa neho prevyšujú jeho negatíva. Niektorými autormi je preto považovaný za neofašistu. Oveľa kontroverznejšie sú jeho rasistické - antisemitské a antirómske citáty a neonacistické poznámky o "optimalizácii" počtu nežiadúcich ľudí, na jeho sociálnych sieťach.
Som mama (seriál)

Som mama je slovenský komediálny seriál, ktorý sa vysielal na od 5. septembra 2018 do 6. marca 2019 na TV JOJ. Seriál sa skončil po dvoch sériách.
Amforiskos

Amforiskos ("amforiskos") je typ starogréckej keramickej nádoby.
Amforiskos (malá amfora, zdrobnenina slova amfora) bola malá až stredná nádoba pripomínajúca amforu (dvojuchá s plynulou krivkou tela), v ktorej sa uchovával parfumovaný olej alebo masť (na rozdiel od amfory, do ktorej sa okrem tekutín dávali aj sypké látky). Informácie o jeho využití nám poskytujú najmä zobrazenia z atických stél a maľby na vázach, z ktorých je zrejmé, že ho používali hlavne ženy podobne ako alabastrón (v kozmetike, olej po kúpaní).
Veľký kanál

Veľký kanál (iné názvy pozri nižšie) je najdlhšia staroveká umelá rieka sveta. Začína v pekinskom obvode Tchung-čou, prechádza Tiencinom a provinciami Che-pej, Šan-tung, Ťiang-su a Če-ťiang až do mesta Chang-čou. 
Názvy.
Slovenské názvy tejto stavby sú: Veľký kanál, Veľký prieplav, Cisársky kanál, Cisársky prieplav, Veľký cisársky prieplav, Veľký cisársky kanál, Veľký čínsky prieplav, Veľký čínsky kanál, Veľký čínsky cisársky prieplav, Veľký prieplav [alebo kanál] Peking - Chang-čou.
Čínske názvy sú: 
Charakteristika.
Najstaršia časť kanála bola vybudovaná v 5. storočí pred Kr., rôzne samostatné úseky boli spojené za vlády dynastie Suej na prelome 6. a 7. storočia.
Celková dĺžka Veľkého kanála je zhruba 1 776 km. Je najstarším a najdlhším kanálom v Číne a zrejme aj na celom svete Najvyššiu úroveň hladiny má kanál v horách Šan-tungu s prevýšením okolo 42 m Lode nemali problém s prekonávaním prevýšenia vďaka sérii stavidiel, budovaných od 10. storočia počas vlády dynastie Sung. Veľkosť a veľkoleposť diela si získala obdiv počas storočí jeho trvania, príkladom sú zápisky japonského mnícha Ennina (* 794† 864), perzského historika Rašída-al-dín Hamadáního (* 1247† 1318) alebo kórejského úradníka Čchö Pua (* 1454† 1504).
Povodne Žltej rieky, krížiacej kanál, periodicky ohrozovali bezpečnosť a funkčnosť kanála. Počas vojen boli vysoké hrádze spútavajúce Žltú rieku občas prekopané v úmysle zaplaviť nepriateľské vojská. To spôsobovalo katastrofy a dlhodobé ekonomické problémy. Napriek občasným obdobiam chátrania a nepoužívania kanál podporoval rozvoj domácej ekonomiky jednoduchým a rýchlym spojením obchodných centier po celú dobu od suejskej vlády.
Gabriela Drobová

Gabriela Drobová Ruman (* 13. apríl 1974, Bratislava) je slovenská dramaturgička, producentka a riaditeľka módnej televízie.
Bola nezávislou kandidátkou na post prezidenta SR v prezidentských voľbách v roku 2019, svoju kandidatúru oznámila 16. septembra 2018. 31. januára 2019 oznámila, že kandidovať nebude, pre nízky záujem podporovateľov o prispievanie na jej transparentný účet.
Životopis.
Gabriela Drobová, rodená Ďurovková, sa narodila v Bratislave do rodiny stavebného inžiniera a ekonómky. Absolvovala Gymnázium Ladislava Sáru, na čo následne vyštudovala sociológiu na Fakulte humanistiky Trnavskej univerzity.
Od roku 1996 stála pri zrode Televízie Markíza a pôsobila v nej dlhoročne ako producentka a šéfdramaturgička, tiež ako moderátorka. V súčasnosti je riaditeľkou a dramaturgičkou módnej televízie Fashion TV.
Osobný život.
Drobová je exmanželkou súčasného predsedu Bratislavského samosprávneho kraja Juraja Drobu. Je bezdetná, v súčasnosti je jej manžel Karol Ruman, s ktorým spolupracujú vo Fashion TV.
Graf rezov charakteristickej energie C3

Graf rezov charakteristickej energie C3, skrátene graf rezov C3, anglicky porkchop plot, je graf, ktorý zobrazuje kontúry rovnakej charakteristickej energie C3 pre kombinácie dátumov štartu a príletu medziplanetárneho letu. 
Preskúmaním výsledkov grafu môžu letový inžinieri určiť, kedy existujú možnosti štartu ("štartovacie okno"), vhodné pre konkrétnu kozmickú raketu. Kontúra rezu predstavuje konštantnú C3 a stred týchto kontúr v grafe zobrazuje optimálne minimum charakteristickej energie C3. Orbitálne prvky riešenia, kde sú fixné hodnoty dátum odletu, dátum príletu a dĺžka letu, prvýkrát matematicky vyriešil Johann Heinrich Lambert a rovnica je všeobecne známa ako "Lambertov problém" (alebo "veta"). Lambertova veta môže byť použitá na výpočet orbitálnych parametrov trajektórie medzi dvoma bodmi a daný čas letu.
Porkchop plot sa vykresľuje aj s kontúrami v delta-v. 
Použitie.
V programe Voyager inžinieri v JPL vykreslili približne 10 000 potenciálnych trajektórií pomocou grafu rezov C3, z ktorých vybrali približne 100, ktoré boli optimálne pre ciele misie.
Euthykrates zo Sikyónu

Euthykrates ("Euthykratés") bol grécky sochár v 4. storočí pred Kr.
Euthykrates, syn a žiak sochárskeho majstra Lysippa zo Sikyónu, bol činný zrejme v 2. polovici 4. stor. pred Kr. Rímsky spisovateľ Plínius, ktorý jeho tvorbu datuje do čias 113. olympiády (do rokov 328 – 324 pred Kr.), zaznamenal, že jeho bronzové sochy neboli až také dynamické a realistické (elegantné) ako sochy jeho otca a uvádza tiež, že bol autorom sochárskych diel, Herakla v Delfách, lovca Alexandra z boiótskeho mesta Thespiai, bojujúcich jazdcov, štvorzáprahu, lovcov so psami a sochy Trofónia z Lebadeie, o ktorej sa zmienil aj grécky cestovateľ Pausanias: „"V jaskyni vyvierajú pramene rieky, sú tam i stojace sochy so žezlami ovinutými hadmi. Mnohí by ich mohli považovať za Asklépia a Hygieiu, v skutočnosti však je to Trofónios a Herkyna, pretože sú Trofóniovi hady zasvätené rovnako ako Asklépiovi"“
Podľa apologéta Tatiana, ktorý zatracoval grécku kultúru, Euthykrates zhotovil aj sochy niekoľkých hetér. Niektorí znalci antického umenia ho pokladajú za možného autora sochy atléta Agia, lebo sa im nezdá, že je táto socha zhotovená úplne podľa Lysippových princípov symetrie. Jeho žiakom bol Teisikrates, syn Thoinia, ktorý tiež patril medzi umelcov slávnej sikyónskej sochárskej školy.
Myrmecia

Myrmecia je rod mravcov. Existuje okolo 90 druhov, takmer všetky sa vyskytujú v Austrálii a na okolitých ostrovoch. "M. apicalis" sa vyskytuje v Novej Kaledónii. Mravce merajú 840 mm, majú veľké oči, dlhé a štíhle hryzadlá a sú vyzbrojení jedovatým žihadlom. Mravce "Myrmecia" sú agresívne a ich bodnutie je bolestivé.
Golestánsky palác

Golestánsky palác (, doslova "Záhrada ruží") je komplex budov a parkov v centre Teheránu, ktorý bol v roku 2013 zapísaný na zoznam Svetového dedičstva UNESCO.
Dejiny.
Areál vznikol ako pevnosť ("Arg") za vlády Tahmáspa I. a koncom 18. storočia, keď Kádžárovci urobili z Teheránu hlavné mesto, sa stal oficiálne panovnícku rezidenciou. Najväčšia časť paláca vznikla roku 1865 podľa projektu architekta Hadži Abol-hasan Mimar Navaí, ktorý spojil tradície perzského staviteľstva vyznačujúceho sa bohatou ornamentikou s najnovšími západnými vplyvmi.
Šáh Rezá Šáh Pahlaví v rámci svojho reformného programu presídlil do nového paláca "Nijávarán" na severnom predmestí a dal zbúrať hradby citadely, aby uvoľnili priestor modernej výstavbe. Golestánsky palác potom slúžil k rôznym dvorským slávnostiam, neskôr bol premenený na múzeum a sprístupnený verejnosti.
Posledná veľká rekonštrukcia prebehla v roku 2004.
Súčasti komplexu.
Ku Golestánskemu palácu patrí sedemnásť budov obklopených okrasnými záhradami. Nachádza sa tu audienčná sála s mramorovým trónom z polovice 18. storočia, zrkadlová sála, slonovinová sála, sála briliantov, palác veterných veží, ktorý si vďaka dômyselnému systému vetrania udržuje príjemnú teplotu aj v najväčších horúčavách, etnografické múzeum, výstava darov, ktoré šáhovia dostali od zahraničných návštev, expozícia venovaná histórii iránskej fotografie, knižnica, archív početné vyhliadkové terasy, vodné nádrže a fontány.
V roku 2013 bol palác zapísaný na zoznam svetového dedičstva UNESCO.
Lucas Vázquez

Lucas Vázquez Iglesias známy ako Lucas Vázquez (* 1. júl 1991, Curtis, Španielsko) je španielsky profesionálny futbalista hrajúci za španielsky klub Real Madrid. Jeho pozíciou je post krídelníka a na drese nosí číslo 17.
Klubová kariéra.
Real Madrid.
Lucas sa narodil v meste Curtis. Do tímu Real Madrid sa dostal ako 16-ročný, v roku 2007. Pred pôsobením v A-tíme hrával za "C" a "B" tím Realu.
V roku 2014 odišiel na hosťovanie do barcelonského Espanyolu. V katalánskom tíme dal v tridsiatich štyroch zápasoch tri góly. V Espanyole debutoval 19. augusta 2014 v domácom zápase proti FC Sevilla pri prehre . Svoj prvý gól za Espanyol dal 5. októbra 2014 v domácom zápase proti Realu Sociedad pri výhre .
Po sezóne sa vrátil späť do madridského Realu. Debut za A-tím si pripísal 12. septembra 2015 vo vonkajšom zápase proti Espanyolu. Prvý gól za „Los Galacticos“ dal 30. decembra 2015 proti Realu Sociedad, keď Real v zápase na domácom štadióne Estadio Santiago Bernabéu vyhral . S Realom zaznamenal Vázquez hneď niekoľko úspechov, je trojnásobným víťazom Ligy majstrov (15/16, 16/17, 17/18), jedenkrát vyhral španielsku La Ligu (v sezóne 16/17) a jedenkrát vyhral aj španielsky superpohár. Taktiež je víťazom majstrovstiev sveta klubov a superpohára UEFA.
Reprezentačná kariéra.
Vázquez nereprezentoval Španielsko v mládežníckych kategóriách. Jeho prvý štart za A-tím Španielska prišiel 7. júna 2016 v priateľskom zápase s Gruzínskom pri domácej prehre . Za španielsky národný futbalový tím ešte neskóroval ani raz.
Borinský kanál

Borinský kanál je umelý, trvalo vodnatý, občasne tečúci vodný tok na Záhorí, v okrese Malacky, v katastri obce Jakubov. Jeho celková dĺžka činí 3,403 km, pričom plocha odtokovej oblasti je cca 2,065 km² a plocha povodia je približne 3,927 km². Na toku sa nachádzajú tri premostenia. Jeho koryto vzniká v nadmorskej výške , a sútokom s Viničným kanálom vo výške vytvára ako hlavná zdrojnica Lúčny kanál. Miesto sútoku sa nazýva Hoštáky.
Vznik.
Borinský kanál vzniká 205 metrov od družstevnej „Dolečkovej cesty“ z Jakubova do Gajar, uprostred rozľahlej ornej pôdy v katatri Jakubova, v Záhorskej nížine, v podcelku Borská nížina, v časti Bor, v nadmorskej výške 
Opis toku.
Po vzniku tečie cez pole, takmer severným smerom asi 340 metrov kde v dĺžke 85 metrov od vzniku priberá pravostranný, najvýznamnejší prítok: Vavrincov kanál. Tu sa koryto rozširuje z 2 na 3 metre na dne, ktoré je v týchto miestach voľné, bahnové, nespevnené. Neďaleko od sútoku prijíma sprava ďalší, bezmenný prítok. Tu sa náhle stočí na západ, šírka koryta za zúži na 1,5 metra a tok podteká v rúre o priemere asi 75 centimetrov Dolečkovú cestu. Dno je už zospodu vydláždené betónovými tvárnicami, jeho šírka však zostáva nezmenená. Západným smerom tečie takmer kilometer, stále poľnohospodársky obrábanou oblasťou. V koryte sa niekedy objaví ker a popri toku rastú topole, ktoré tu boli zasadené umelo. V minulosti na tomto úseku do Borinského kanála ústil aj pravostranný Husí kanál, ktorý sa ale kvôli čiastočnému zasypaniu stal bezodtokový. Na tomto úseku je kanál premostený betónovým mostom s pieskovým povrchom a zľava sa nad ním týči les. Tu sa tok nebadateľne stočí na južnejší smer, ale v princípe stále tečie na západ (0,5 km) a podteká cestu s panelovou vozovkou.
Koryto sa opäť presmeruje priamo na západ a pokračuje takto vyše pol kilometra. Okolo toku stále rastú topole a kry a je obklopený ornou pôdou. Dno je široké rovanko, 1,5 metra, dláždené, ale značne zanesené bahnom. Kanál sa náhle stočí o 90 stupňov na juh, chvíľu tečie týmto smerom, pričom tu už umelo vysadené stromy nerastú a charakter koryta zostáva nezmenený. Potom sa náznakom stočí na juhovýchod, krátko pokračuje týmto smerom a vzápätí mierne obracia na juhozápad (295 metrov). Dno je stále betónové, veľmi znečistené, jeho šírka je už len 1 meter. Hĺbka koryta sa pohybuje okolo troch metrov. Tento úsek tečie v borovicovom lese. Neskôr les opúšťa a stočí sa opäť na juhovýchod. Takto tečie 290 metrov v šírke koryta 1,5 metra až dva metre, s okolorastúcimi kermi a stromami. Tu už sa premostenie nenachádza. A nakoniec v Hoštákoch pri asfaltovej ceste vytvára ako hlavná zdrojnica Lúčny kanál v nadmorskej výške 
Význam.
Z hľadiska významnosti je Borinský kanál asi druhý najvýznamnejší kanál v katastri obce Jakubov, tým, že preteká veľkou časťou poľa a ešte aj odvodňuje povodie Vavrincovho kanála. Najvýznamnejší je Viničný kanál.
História a výstavba kanála.
Kanál vystavali v priebehu tretej etapy melioračných prác pri obce Jakubov v roku 1962.
Génius (seriál)

Génius () je americký životopisný seriál stanice National Geographic. Jeho tvorcami sú Noah Pink and Kenneth Biller. Seriál mal v USA premiéru 25. apríla 2017.
Prvá séria mapuje život Alberta Einsteina, od jeho raných rokov, cez jeho čas ako patentový úradník, až do jeho neskorších rokov ako fyzik, ktorý vytvoril teóriu relativity. Séria je založená na knihe "Einstein: jeho život a vesmír" od Waltera Isaacsona. 19. apríla 2017 stanica "National Geographic" objednala druhú sériu, ktorá sa zameriava na Pabla Picassa a ktorá mala premiéru 24. apríla 2018. 18. apríla 2018 stanica objednala tretiu sériu, ktorá bude mapovať život americkej speváčky Arethy Franklinovej a ktorá bude mať premiéru začiatkom roka 2020.
Na Slovensku sa seriál začal vysielať 13. januára 2019 na Dvojke.
Vinícius Júnior

Vinícius José Paixão de Oliveira Júnior známy ako Vinícius Júnior (* 12. júl 2000, São Gonçalo) je profesionálny brazílsky futbalista hrajúci za španielsky klub Real Madrid. Jeho pozíciou je post krídelníka a na drese nosí číslo 7.
Klubová kariéra.
Začiatky.
Vinícius sa narodil v chudobnej rodine. K futbalu ho doviedol jeho otec, keď v roku 2006 zavítal do mládežníckych kategórií Flamenga.
Flamengo.
Za Flamengo odohral Vinícius prvý duel 13. mája 2017, keď sa v 82. minúte dostal na trávnik v zápase proti Atléticu Mineiro. 10. augusta 2017 dal Vinícius svoj prvý gól za Flamengo. Bolo to v Cope Sudamericana v zápase proti Palestinu pri výhre . 19. augusta 2017 skóroval po prvýkrát v brazílskej Série A pri domácej výhre nad Atléticom Goianiense.
Real Madrid.
V lete 2018 prestúpil Vinícius do Realu Madrid. Čiastka sa pohybovala okolo 45 miliónov eur. Stal sa najdrahším brazílskym futbalistom mladším ako 19 rokov. 29. septembra 2018 debutoval za Real Madrid v zápase proti Atléticu Madrid pri bezgólovej remíze, keď prišiel na ihrisko v 87. minúte. 3. novembra dal prvý gól za Real, keď skóroval proti Realu Valladolid pri domácej výhre . Vinícius vystrelil a jeho strelu tečoval hosťujúci obranca a zrazil si ju do siete.
Veslári

Veslári alebo The Rowers je slovenská hudobná kapela, ktorá bola založená v roku 1971.
História.
Skupina Veslári z Košíc bola založená v roku 1971. Veslári patria medzi najstaršie country hudobné skupiny na Slovensku. Počas jej pôsobenia sa v kapele vystriedalo viac než šesťdesiat muzikantov. Skupina vyšla aj zmenou hudobných štýlov hrali trampgrass, bluegrass , folk, country.
Skupina vznikla s názvom Rowers pretože väčšina kapely pôsobila v skautingu , s názvom vystupovali do roku 1973.
Ku koncu 70. rokov a na začiatku 80. rokov 20. storočia nahrali približne sto skladieb v Česko-slovenskom rozhlase.
V osemdesiatych rokoch účinkovali vo viacerých programoch s hercami a osobnosťami, boli to napr.: Marián Labuda, Jozef Stražan, Jaroslav Čejka, Ďuri Štachitka. S Helenou Růžčkovou a jej synom Jirkom vystupovali v programe s názvom "Duo Kix". Estrádny program mal viac ako dvesto repríz.
V 90. rokoch sa podieľali na prvých dvoch country LP albumoch na Slovensku s názvom: "Keď vchádza ráno" a "Country trh č.1" .
V roku 1993 vydali svoj prvý album - "Country ródeo". Album sa úplne vypredal. O dva roky neskôr vyšiel album "Stratená rieka", ktorý je prierezom tvorby medzi rokmi 1985 až 1995.
V roku 1994 získala skupinu za najlepšiu country skupinu roka výročnú cenu SAHC, Slovenská Asociácia Country Hudby. Vystupujú na rôznych známych festivaloch na Slovensku aj v zahraničí. Vystupujú na country báloch, country ródeách a ďaľších podobných podujatiach.
S Petrom Dulom v zahraničí vystupovali s názvom Peter &amp; The Rowers .
V roku 2009 absolvovali turné "Ready for the Ride Tour" po Európe so spevákom Billym Ryanom
FOSDEM

FOSDEM ("Free and Open source Software Developers' European Meeting") je najväčšia konferencia o open source v Európe, ktorá sa od roku 2001 usporadúva každoročne v Bruseli. Za projektom FOSDEM stál Damien Sandras. 
Ide o dvojdňovú konferenciu plnú prednášok organizovaných dobrovoľníkmi na Université Libre de Bruxelles vždy prvý víkend vo februári, ktorá tiež slúži pre pravidelné stretnutia komunity slobodného softvéru. Vstup na konferenciu je voľný, ale peňažné dary a sponzori sú vítané. V roku 2004 konferenciu navštívilo približne 2500 ľudí.
História.
FOSDEM začal v roku 2000 pod názvom Open Source Developers of Europe Meeting (OSDEM) pod vedením Raphaela Bauduina. Chýbala mu spolupráca ľudí v open source komunite, chcel sa podieľať na spustení európskeho podujatia v Bruseli. Spolupracoval s Damienom Sandrasom.
Neskôr udalosť zopakovali. Písmeno F (z FOSDEM) bolo pridané na žiadosť Richarda Stallmana.
Odvtedy sa udalosť koná každoročne vo februári s rastúcim počtom návštevníkov a prednášok. Organizujú ho s pomocou dobrovoľníkov.
Každý rok ho navštívi okolo 4 000 návštevníkov od roku 2011.
Théveninova veta

Théveninova poučka (Théveninov teorém) o náhradnom zdroji napätia tvrdí, že možno ľubovoľne zložitý lineárny obvod nahradiť obvodom skutočného zdroja napätia, pripojeným k ľubovoľným dvom svorkám. Tento postup sa dá aplikovať v obvodoch, kde je potrebné spočítať iba prúd v jednej vetve obvodu. Obdobou je Nortonova veta.
Princíp objavil Hermann von Helmholtz v roku 1853, v roku 1883 ho znovuobjavil francúzsky telegrafný inžinier Léon Charles Thevenin, po ktorom je dnes nazývaný.
Príklad.
Majme obvod, v ktorom chceme vypočítať prúd na rezistore formula_1. Viď obrázok.
Najskôr si označíme svorky (napr. formula_2 A formula_3) Na rezistore R2 a tento rezistor odpojíme. Tento rezistor tvorí tzv. záťaž. (Obr. 1)
V tomto obvode bez pripojeného rezistora R2 vypočítame prúd, ktorý preteká obvodom. Ten sa rovná podľa Ohmovho zákona:
Vnútorné napätie náhradného zdroja určíme ako napätie medzi svorkami formula_2 A formula_3. Prúd formula_7 vytvára na jednotlivých rezistoroch úbytky napätia formula_8, formula_9, formula_10. Tie sa rovnajú:
Obvod si môžeme pre lepšie pochopenie prekresliť (Obr. 2)
 a zapojenie vlastne vytvára nezaťažený delič napätia. V tomto prípade sa napätie medzi svorkami formula_14 Rovná:
Pri výpočte vnútorného odporu náhradného zdroja najprv odpojíme zdroj napätia, a to tak, že tento zdroj nahradíme skratom. Prekreslený obvod je na obrázku č. 3. 
Tento obvod zjednodušíme a výsledný odpor sa rovná vnútornému odporu zdroja (formula_16):
Výsledná schéma náhradného obvodu so skutočným zdrojom napätia je vidieť na obrázku č. 4.
 Teraz, keď poznáme svorkové napätie a vnútorný odpor zdroja, môžeme vypočítať prúd tečúci rezistorom formula_1:
Nortonova veta

Nortonova veta pre elektrické obvody hovorí, že ľubovoľná sústava lineárnych zdrojov napätia, zdrojov prúdu a rezistorov s dvomi svorkami je elektricky ekvivalentná k ideálnemu zdroju prúdu s paralelne zapojeným ideálnym rezistorom. Pre systémy striedavého prúdu o jednej frekvencii môže byť teorém tiež aplikovaný s využitím všeobecnej impedancie namiesto činného odporu. Nortonov ekvivalent sa používaný na ideálnu náhrade obvodu lineárnych zdrojov a impedanciou na účely výpočtov a riešení elektrických pomerov pri analýze a návrhu obvodov.
Teorém formuloval Hans Ferdinand Mayer a tiež Edward Lawry Norton.
Podobne pozri aj Théveninova veta - náhrada sústavy lineárnych zdrojov a impedanciou ideálnym zdrojom napätia v sériovom spojení s ideálnou impedanciou.
Euthykrates (sochár)

Euthykrates ("Euthykratés") bol grécky sochár v 3. storočí pred Kr.
Sochár Euthykrates, zrejme rodák z Rodosu a žiak (alebo syn) Macedónčana Kallia, tvoril v 1. polovici 3. storočia pred Kr. Od starovekých autorov o ňom nemáme správy. Meno tohto sochára sa stalo známym až po rodoskom náleze jeho fragmentárnej signatúry ("Εὐθυκράτης Καλλία Μα[κεδὼν ἐποίησε]""Euthykrates Kalliov z Ma[cedónie zhotovil]") na modrastom mramorovom podstavci zo sochy istej "Astidy zo (Sidónu ?)", ktorú podľa značne poškodeného nápisu venoval jej manžel "Dionysios", zrejme proxenos z fenického Aradosu ("Hranaté zátvorky na nápise znamenajú doplnenie medzier (lacunae) a označujú písmená, ktoré sú nečitateľné alebo úplne stratené", proxenos (niečo ako konzul) sa staral o záujmy občanov, s ktorými mal formálne zväzky).
Tento podstavec bol súčasťou základne, na ktorej stáli tri ženské sochy. Tie druhé dve sochy boli dielami sochára Pythokrita, syna Timochara. Nápisy na základe paleografických znakov datujú na prelom 3. a 2. stor. pred Kr.
Sériové zapojenie

Sériové zapojenie je zapojenie elektrotechnických súčiastok v elektrickom obvode za sebou, tzn. od jednej súčiastky k druhej vedie jediný vodič.
Elektrický prúd je vo všetkých miestach sériového obvodu rovnaký, pretože v sériovom obvode nie sú uzly a vetvy ako v paralelnom obvode, elektrický prúd sa nerozdeľuje.
Elektrické napätie medzi svorkami jednotlivých súčiastok je rôzne a závisí od odporu každej zo súčiastok. Z Ohmovho zákone plynie formula_1, kde "Ui" je napätie na "i"-te súčiastke, "Ri" je elektrický odpor súčiastky, I je elektrický prúd v obvode.
Celkový elektrický odpor v sériovom obvode sa rovná "súčtu" odporov jednotlivých súčiastok.
Pri sériovom zapojení zdrojov sa celkové elektromotorické napätie rovná "súčtu" elektromotorických napätí jednotlivých zdrojov.
Prerušenie sériového obvodu v ktoromkoľvek mieste má za následok prerušenie celého obvodu, typickým použitím je preto sériové zapojenie spínača (alebo tiež poistky alebo ističa) a spotrebiča (vypnutím spínača sa vypne i spotrebič).
Celkový odpor Rc je daný súčtom jednotlivých odporov.
Paralelné zapojenie

Paralelné zapojenie je zapojenie elektrotechnických súčiastok v elektrickom obvode pod sebou, tzn. paralelný obvod obsahuje uzly, v ktorých sa vodiče vetvia a súčiastky môžu byť umiestnené v rôznych vetvách.
Elektrické napätie medzi dvoma uzlami je rovnaké pre všetky vetvy.
Elektrický prúd prechádzajúci jednotlivými vetvami môže byť rôzny a závisí na odpore súčiastok vo vetvách. Z Ohmovho zákona plni e formula_1, kde I"i" je prúd v "i"-te vetve, "U" je elektrické napätie medzi uzlami, "Ri" je elektrický odpor v "i"-tej vetve.
Prevrátená hodnota celkového elektrického odporu "Rc" paralelne zapojených súčiastok sa rovná "súčtu" prevrátených hodnôt odporov "R1", "R2", ... súčiastok v jednotlivých vetvách:
Pri paralelnom zapojení elektrických zdrojov zostáva celkové elektromotorické napätie rovnaké, zdroje však môžu dodávať celkovo väčší elektrický prúd.
Ako symbol paralelného spojenia rezistorov sa používajú dve čiarky "||". Pre dva rezistory spojené paralelne je možné použiť zjednodušený vzťah:
Typickým použitím paralelného obvodu je súčasné zapojenie viac spotrebičov v domácnosti, pretože prerušením obvodu v niektorej vetve (vypnutie spotrebiča) sa nepreruší obvod v inej vetve (iný spotrebič beží ďalej).
Antiparalelné zapojenie

Antiparalelné zapojenie je v elektrotechnike spôsob zapojenia súčiastok, u ktorých záleží na polarite (napríklad luminiscenčné diódy). V zapojení je väčšinou párny počet súčiastok (minimálne dve). Zapojenie je podobné klasickému paralelnému zapojeniu. Rozdiel je v tom, že polovica súčiastok je vzhľadom k druhej polovici prepólovaná - zapojená obrátene.
Využitie antiparalelného zapojenia v praxi môže byť napríklad pre napájanie LED striedavým prúdom. LED v závernom režime nesvieti, teda pri napájaní striedavým prúdom svieti len približne po 50% času a prejavuje sa silný stroboskopický efekt - oveľa silnejší než napr. u žiariviek. Pri antiparalelnom zapojení sa dvojica v závislosti od priebehu prúdu striedajú a pri bežnej frekvencii 50 Hz zdanlivo svietia trvale všetky LED. Stroboskopický efekt je silne potlačený (aj keď nie úplne odstránený) a je aj lepšie využitý napájací zdroj. Antiparalelné zapojenie LED je často využívané v modelovej železnici a v modelárstve všeobecne.
Paul Poupard

Paul Poupard (* 30. august 1930, Bouzillé, Francúzsko) je francúzsky kardinál, emeritný predseda Pápežskej rady pre kultúru.
Životopis.
Paul Poupard sa narodil v obci Bouzillé. Študoval v seminári v Beaupréau, na univerzite v Angers a napokon na jednej z najprestížnejších francúzskych univerzít na École pratique des hautes études v Paríži. Počas svojich štúdií získal doktoráty z histórie a teológie. Za kňaza bol vysvätený 18. decembra 1954. Po kňazskej vysviacke sa venoval akademickej a diplomatickej činnosti. Pôsobil vo francúzskej sekcii Štátneho sekretariátu v Rímskej kúrii, neskôr v rokoch 19721980 ako rektor Katolíckej univerzity v Paríži.
V roku 1979 ho pápež Ján Pavol II. vymenoval za parížskeho pomocného biskupa. Biskupské svätenie mu udelil parížsky arcibiskup, kardinál François Marty 6. apríla 1979. Zakrátko, v roku 1980 bol menovaný do kuriálnej pozície predsedu Sekretariátu pre neveriacich, ktorý bol neskôr, v roku 1988 premenovaný na Pápežskú radu pre kultúru. Pápež Ján Pavol II. ho 25. mája 1985 menoval za kardinála-diakona s titulárnym chrámom Sant'Eugenio. O jedenásť rokov neskôr, v súlade s tradíciou, sa mohol uchádzať o titulárny post kardinála-kňaza a bol mu zverený titulárny chrám Santa Prassede. Kardinál Poupard sa po úmrtí pápeža Jána Pavla II. v roku 2005 vzdal v súlade s kuriálnymi pravidlami svojho úradu, no bol v ňom vzápätí po konkláve, ktorého sa zúčastnil ako volič, opätovne potvrdený novým pápežom Benediktom XVI. V roku 2006 bol menovaný aj predsedom Pápežskej rady pre medzináboženský dialóg. Po dosiahnutí kánonického veku požiadal o uvoľnenie z plnených funkcií, čo pápež menovaním nástupcov urobil v roku 2007.
Chotnický vodopád Kaja Bunar

Chotnický vodopád Kaja Bunar () je prírodná pamiatka nachádzajúca sa v severnom Bulharsku vo Veliko Tărnovskej oblasti na okraji dediny Chotnica.
Opis.
Vodopád leží na rieke Bochot pri jej vyústení z rokliny. Nachádza sa na okraji dediny Chotnica a približne 15 km od oblastného mesta Veliko Tărnovo. Vodopád padá v niekoľkých prúdoch z výšky približne 30 metrov. Napriek tomu, že sa nejedná o veľmi veľký vodopád, patrí k jedným z najzaujímavejších a najkrajšich vodopádov v severnej časti Bulharska. Najviac vody vodopádom preteká na konci marca a v mesiacoch apríl, máj, jún a júl, čo robí toto obdobie najlepším časom k návšteve tejto prírodnej pamiatky. Pri vodopáde sa začína naučná turistická trasa, ktorá od vodopádu pokračuje prielomom rieky Bochot. Prechod prielomom je pomerne strmý a nachádza sa tam niekoľko exponovaných miest, ktoré treba zdolať pomocou sústavy mostíkov a rebríkov. Rieka v prielome vytvára ešte niekoľko menšich kaskád. Celá naučná turistická trasa je dlhá približne 1,5 kilometra.
Ochranný štatút.
Prírodná pamiatka s výmerou 80 hektárov od roku 1971. Predmetom ochrany je samotný vodopád ako aj prielom rieky Bochot.
Ladislav Rygl

Ladislav Rygl (* 16. júl 1947, Polubný, Česko† 30. november 2024) bol český lyžiar – združenár, zlatý medailista na majstrovstvách sveta.
Kariéra.
Ladislav Rýgl pochádza z Kořenova, neďaleko Harrachova. Prvým trénerom bol jeho otec. Do školy chodil v Kořenově, potom v Harrachove. Po presťahovaní sa do Tanvaldu dokončil gymnaziálne štúdiá a zapísal sa na Fakulta telesnej výchovy a športu Karlovej univerzity v Prahe. Pretekal za klub Slávia Praha VŠ až do skončenia pretekárskej kariéry. Úspešnú skupinu združenárov viedol tréner B. Rázl. Ladislav Rygl na ME juniorov v rakúskom Murau 1967 obsadil 2. miesto. V roku 1968 štartoval na Zimných olympijských hrách v Grenobli. V skokanskej súťaži bol osemnásty a v behu na 15 km štrnásty čo mu vynieslo šestnáste miesto v celkovej klasifikácii v severskej kombinácii. O dva roky neskôr na Majstrovstvách sveta vo Vysokých Tatrách dosiahol najväčší úspech vo svojej kariére – zlatú medailu. V skokanskej súťaži bol deviaty, v behu na 15 km zvíťazil a v súčte bodov bol najlepší. Porazil dvoch reprezentantov Sovietskeho zväzu Nikolaja Nogovicyna a Viačeslava Driagina. Česko-Slovensko reprezentoval aj na Zimných olympijských hrách v Sappore, kde skončil na 26. mieste.
V roku 1970 bol v svetovom rebríčku združenárov na 2. mieste. Na pretekoch skokanov na Holmenkollene obsadil 3. miesto, vo Falun 2. miesto, v Reit im Winkl – 3. miesto, Lahti – 4. miesto, na Univerziáde v Lake Placid – 3. miesto.
Po MS 1970 mal úraz a v roku 1972 pre zdravotné ťažkosti spôsobené úrazom pretekársku kariéru ukončil. Potom pracoval ako tréner v Tanvalde. Bol spoluzakladateľom Strediska vrcholového športu vo Vrchlabí. Bol trénerom česko-slovenských juniorov. Neskôr pôsobil vo Švajčiarsku vo funkcii trénera reprezentačného družstva B a potom aj A. Po návrate domov sa venoval trénerskej činnosti v ASO Dukla Liberec a dva roky bol trénerom českých reprezentantov. Trénoval aj svojho syna.
V roku 1970 sa stal najlepším športovcov v Československu. Má syna Ladislava Rygla, ktorý rovnako bol pretekárom v severskej kombinácii.
Mariano Díaz

Mariano Díaz môže byť:
Tretia cesta

Tretia cesta odkazuje na rôzne politické a ekonomické postoje, ktoré sa snažia vytvoriť novú politickú víziu, presahujúcu tradičné politické ideológie kombináciou pravicovej ekonomickej politiky a ľavicovej sociálnej politiky. Kladie si za cieľ vytvoriť politickú alternatívu, ako laissez-faire kapitalizmu, tak socializmu, ktorá by bola prijateľná pre najširšie vrstvy obyvateľstva v nových podmienkach globalizovaného a postindustriálného sveta.
Ideu tretej cesty prijali viacerí sociálni demokrati v mnohých krajinách so zámerom modernizovať politiku sociálnej demokracie. V európskej politike sa myšlienky tretej cesty uplatnili na prelome druhého tisícročia v podaní britského premiéra Tonyho Blaira (1997-2007) a nemeckého kancelára Gerharda Schrödera (1998-2005). V roku 1999 predstavili v Londýne spoločný manifest Labour Party a SPD pod názvom "The Third Way/Die Neue Mitte". V Spojených štátoch sa za príklad politiky tretej cesty označujú tzv. Noví demokrati a vláda administratívy prezidenta Billa Clintona (1993-2001). Vo svojich začiatkoch sa v rokoch 1998 - 2002 ako strana tretej cesty profilovala strana SMER, vtedy ešte pod názvom SMER - tretia cesta. 
Hlavné hodnotové predpoklady a dôrazy politiky tretej cesty.
Hlavnými hodnotovými predpokladmi sa stáva zdôraznenie individuálneho spojenia práv s povinnosťami a moci s demokratickými princípmi. Podľa tejto politickej teórie by mal štát klásť dôraz na stimuláciu občianskej spoločnosti, ďalej na trhovú ekonomiku so štátnymi intervenciami s dôrazom na verejný záujem (investície do zdravotníctva, vzdelávania, výskumu). Politika tretej cesty obsahuje aj záujem o ekológiu, snahu o demokratizáciu rodiny (zosúladenie rodinného a pracovného života) a stavia sa pozitívne k multikulturalizmu.
Kritika.
Myšlienka tretej cesty, sa stala predmetom diskusie na celom svete. Rovnako ako každý nový politický smer, ani ona sa nevyhla kritike, ako z pravicových tak aj ľavicových pozícií. Podľa pravicových kritikov je koncept tretej cesty obsahovo prázdny a prichádza s politickými postojmi, ktoré sú dávno známe. Popredný britský týždenník The Economist v decembri 1998 prirovnal politickú filozofiu tretej cesty k "„zápasu s nafukovacím panákom, pretože ak sa vám ho podarí chytiť za jednu nohu, všetok teplý vzduch sa podarí rýchlo premiestniť do tej druhej“". Proti ľavicovým reformátorom sformuloval viacero výhrad český pravicový ekonóm a politik Václav Klaus. Na zasadnutí Montpelerinskej spoločnosti v roku 1999 tretiu cestu nazval "„novou formou ospravedlnenia starých socialistických praktík“". Tvrdšia kritika zaznieva najmä z radov ľavicového politického spektra. Tradiční ľavičiari tvrdia, že politika stredových ľavičiarov a ich rešpektovanie globalizácie, neoliberalizmu a opustenie politiky znižovania nerovností zrádza ľavicové ideály. Jej politiku prirovnávajú k "„pani Margaret Thatcherovej bez kabelky“". Český ľavicový politológ Oskar Krejčí v rozhovore pre časopis Slovo tretiu cestu nazval "„kapitalizmom s ľudskou tvárou“".
Mačka (zdvíhacie zariadenie)

Mačka (iné názvy: visutá mačka, vozík) je zdvíhacie zariadenie, ktoré sa pohybuje po visutej dráhe. Visutá dráha môže byť tvorená:
Mačka je v princípe vozík, preto sa u nej určujú rozmery ako u vozidiel: "rozchod mačky" - vzdialenosť osi koľajníc a "rázvor mačky" - je vzdialenosť osí pojazdových kolies.
Visuté mačky.
Podľa druhu pohonu je možné rozoznať visuté mačky:
K visutej mačke môže byť pripevnená aj kabína alebo sedadlo pre obsluhu.
Žeriavové mačky.
V prípade, ak má žeriav viacero mačiek, jedna z nich býva hlavná. Pri bežných žeriavoch je to mačka s najväčšou nosnosťou, pri špeciálnych žeriavoch mačka určená pre špeciálny úkon. Príkladom špeciálnej mačky je otočná mačka, ktorá má samostatne otočný výložník. 
Pri ručných mostových žeriavoch sa používa visutá mačka tiež na ručný pohon, buď lanom, alebo reťazou. Pohybuje sa po spodných prírubách hlavného nosníka. Pri viacnosníkových žeriavoch sa pohybuje jedna, alebo viac mačiek (obyčajných) medzi dvoma nosníkmi.
Thibaut Courtois

Thibaut Nicolas Marc Courtois (* 11. máj 1992, Bree, Belgicko) je profesionálny belgický futbalista hrajúci za španielsky klub Real Madrid ako brankár. Na drese nosí číslo 1.
Klubová kariéra.
Začiatky.
Courtois sa narodil v belgickom meste Bree. Futbal začal hrávať už ako 5-ročný, a to za miestny klub Blizen V.V. ako ľavý obranca. Ako 7-ročný začal hrávať za Genk a dostal sa na pozíciu brankára.
Genk.
Po pôsobení v mládežníckych kategóriách Genku sa Courtois dostal do prvého tímu v období, keď mal Genk veľa zranených hráčov, včetne brankárov. Debutoval 17. apríla 2009 vo veku 16 rokov a 341 dní v zápase proti Gentu. Po sezóne sa stal jednotkou. Bol kľúčovým hráčom v sezóne 2010/11, keď Genk vyhral najvyššiu belgickú súťaž. Courtois sa stal gólmanom roka, keď inkasoval 40 gólov v 32 zápasoch a vychytal 14 čistých kont.
Chelsea.
V júli 2011 Courtois prestúpil do londýnskej Chelsea. Podpísal 5-ročný kontrakt.
Atlético Madrid (hosťovanie).
Po niekoľkých týždňoch v Chelsea odišiel Courtois na hosťovanie do Atlética Madrid. Na dres dostal číslo 13. Debut za Atlético prišiel pri víťazstve nad Guimarãesom v Európskej lige. Courtois bol v sezóne 2013/14 kľúčovou postavou titulu pre Atlético Madrid. Hral aj vo finále Ligy majstrov, kde ale Atléti prehrali s Realom Madrid .
Chelsea (návrat).
Courtois si pripísal prvé čisté konto za Chelsea v zápase proti Leicestru pri domácej výhre . Postupne vytlačil z brány aj jednotku Chelsea Petra Čecha, ktorý po sezóne 2014/15 prestúpil do tímu rivala, do londýnskeho Arsenalu. 11. septembra 2014 predĺžil s Chelsea zmluvu do roku 2019. V danej sezóne získal s Chelsea ligový titul, aj ligový pohár. V sezóne 2016/17 získal ďalšiu trofej, tentokrát opäť vyhral s Chelsea ligový titul.
Real Madrid.
Po sezóne Courtois prestúpil do Realu Madrid, kde dostal na dres číslo 25. Podpísal 6-ročný kontrakt. Debutoval v zápase s Leganés pri výhre .
Reprezentačná kariéra.
Courtois sa s belgickou repre zúčastnil niekoľkých veľkých turnajov. Hral na majstrovstvách sveta 2014, kde vypadol vo štvrťfinále v zápase s Argentínou. Na EURE 2016 skončil taktiež vo štvrťfinále, tentokrát proti Walesu. Na majstrovstvách sveta 2018 obsadil 3. miesto. Courtois sa stal najlepším brankárom turnaja.
Bochot (rieka)

Bochot (), známa tiež pod názvom Bochoťa () a na hornom toku ako Kurudere () je rieka, nachádzajúca sa v severnom Bulharsku vo Veliko Tărnovskej oblasti. Je ľavým prítokom rieky Rosica.
Opis toku.
Rieka pramení pod názvom Kurudere () v nadmorskej výške približne 800 metrov južne od dediny Novo selo (), na okraji Starej planiny v časti Predbalkánu, známej ako Tărnovské vysočiny (). Najskôr preteká dedinou Balvan () a neskôr vteká do priehrady Bachanica (). V priehrade priberá rieku Abilsko dere (), po výtoku z priehrady tečie severovýchodným smerom a preteká cez časť krasových Tărnovských vysočín. Pri jej výstupe z tejto oblasti vytvára prielom, v ktorom sa nachádza niekoľko kaskád. V mieste, kde rieka opúšťa prielom, približne 2 km na západ od dediny Chotnica, sa nachádza Chotnický vodopád Kaja Bunar. Za dedinou Chotnica sa rieka dostáva na územie Dunajskej roviny a tam sa približne 800 metrov juhozápadne od ruín antického mesta Nikopolis ad Istrum vlieva do rieky Rosica. Celková dĺžka toku je 32 kilometrov.
Oberthov efekt

Oberthov efekt je poznatok, že zmena rýchlosti kozmickej sondy pomocou raketového motora je tým väčšia, čím rýchlejšie sa sonda už pohybuje. Tento efekt je daný skutočnosťou, že palivo nesené sondou už má určitú kinetickú energiu. 
Dôsledky v praxi.
Oberthov manéver nie je to isté čo gravitačný manéver. Základom Oberthovo manévru je aktívna zmena rýchlosti sondy, zatiaľ čo pri gravitačnom manévri sonda iba pasívne prelieta po vhodnej dráhe. Oba manévre však môžu byť vykonané súčasne. 
Veľkosť Oberthovo efektu pre parabolickú dráhu je 
kde
Hermann Oberth

Hermann Julius Oberth (* 25. jún 1894, Sibiu, Rakúsko-Uhorsko (dnes Rumunsko)† 28. december 1989, Norimberg, Západné Nemecko) bol nemecký fyzik a priekopník v oblasti rakiet. 
Spolu s Ciolkovským a Goddardom je považovaný za jedného z najvýznamnejších teoretikov kozmických letov. Je po ňom pomenovaný Oberthov efekt.
Bochot

Bochot môže byť: